İsveç Kral Elmlər Akademiyası

İsveç Kral Elmlər Akademiyası (isv. Kungliga Vetenskapsakademien) — 1739-cu ildə İsveç Kralı I Fridrix tərəfindən əsası qoyulmuş elm müəssisəsi. İsveç kral Elmlər Akademiyası xüsusilə təbiət elmləri və riyaziyyat sahəsində ixtisaslaşmış müstəqil bir qurumdur. Akademiya eyni zamanda fizika və kimya sahələrindəki Nobel mükafatlarının laureatlarını müəyyən edir. Akademiyanın məqsədi: Tədqiqatçıların fənn sərhədlərini aşaraq görüşəcəyi bir forum olmaq, Tədqiqat üçün unikal bir mühit təqdim etmək, Gənc tədqiqatçılara dəstək vermək, Görkəmli tədqiqat işlərini mükafatlandırmaq, Alimlər arasında beynəlxalq əlaqəni təmin etmək, Cəmiyyətdə elm üçün təşviqat aparmaq və tədqiqat siyasəti prioritetlərinə təsir göstərmək, Məktəblərdə riyaziyyat və elmə marağı stimullaşdırmaq, Elmi məlumatları müxtəlif formalarda yaymaq və populyarlaşdırmaq. Hər il akademiya fizika və kimya sahəsində "Nobel" mükafatı, Alfred Nobelin xatirəsinə verilən İqtisad Elmləri üzrə Sveriges Riksbank mükafatını, Crafoord mükafatını, Sjöberg mükafatını və bir neçə digər mükafatı təqdim edir. Akademiya xarici akademiyalar, elmi cəmiyyətlər və beynəlxalq elmi təşkilatlarla sıx əlaqələr saxlayır və həmçinin beynəlxalq elmi əməkdaşlığı təşviq edir. Elmlər Akademiyası Stokholm bölgəsində yerləşən Royal Milli Şəhər Parkı ərazisindədir. Mükafatlar Qeyd olunan beynəlxalq mükafatlar Fizika üzrə "Nobel" mükafatı və Kimya üzrə "Nobel" mükafatı İqtisadiyyat üzrə "Nobel" mükafatı Kraford Mükafatları verilir: Astronomiya və Riyaziyyat, Yer haqqında elmlər, biosiyasət elmləri (xüsusilə Ekologiya sahəsində), həmçinin Poliartrit (məsələn, revmatoid artrit) üzrə Sjöberg Mükafatıxərçəng tədqiqatları üzrə Rolf Şok Mükafatları Məntiq və Fəlsəfə, Riyaziyyat, Təsviri incəsənət və musiqi incəsənəti sahələri Qreqori Aminof Mükafatı Kristalloqrafiya üzrə Şüa Qorunması Qızıl Medalı Qeyd olunan milli mükafatlar Göran Qustafson Mükafatı Kimya, Riyaziyyat, Molekulyar biologiya, Tibb və Fizika üzrə tədqiqatlar üçün Ingvar Lindqvist Mükafatları Fizika, Kimya, Biologiya, Riyaziyyat və təbii elmlər sahələrində çalışan müəllimlər üçün Taq Erlander Mükafatı — “təbii elmlər və Texnologiya üzrə tədqiqatlar” üçün, dörd sahədə (fizika, kimya, texnologiya və biologiya) Üzvlər Akademiya 1739-cu ildə yaradıldığından bəri təxminən 1700 İsveçli və 1200 xarici üzv seçmişdir. Bu gün akademiyada təxminən 470 İsveçli və 175 xarici üzv var və müxtəlif elmi sahəni təmsil edən on “sinif”ə bölünmüşdür: Riyaziyyat Astronomiya Fizika Kimya Yer haqqında elmlər Bioloji elmlər Tibb Mühəndislik elmləri İctimai elmlər Humanitar elmlər və “elmə göstərilən görkəmli xidmətlərə görə” Baş katiblərin siyahısı Aşağıdakı şəxslər akademiyanın daimi katibləri olaraq xidmət etmişlər: Anders Yohan fon Höpken, 1739–1740, 1740–1741 Auqustin Erenşvard, aprel - iyun 1740 Yakob Faggot, 1741–1744 Per Elvius, 1744–1749 Per Vilhelm Varqentin, 1749–1783 Yoxan Karl Vılke və Henrik Nikander, 1784–1796 Daniyel Melanderhjelm və Henrik Nikander, 1796–1803 Yöns Svanberq və Karl Qustaf Şyösten 1803-1808; Şyösten 1808-ci ildə vəzifəsinə laqeyd münasibət göstərdiyi üçün işdən çıxarılıb Yöns Svanberq, 1809-1811 Olof Svarts, 1811–1818 Yens Yakov Bertselius, 1818–1848 Piter Fredrik Valberq, 1848–1866 Georg Lindhagen, 1866–1901 Kristofer Aurivillius, 1901–1923 Henrik Qustaf Söderbaum, 1923–1933 Henning Pleyel, 1933–1943 Arne Vestqren, 1943–1959 Erik Rudberq, 1959–1972 Karl Qustaf Bernhard, 1973–1980 Tord Qanelius, 1981–1989 Karl-Olof Yakobson, 1989–1997 Erling Norbi, 1997-30 iyun 2003 Gunnar Ökist, 1 iyul 2003 – 30 iyun 2010 Stafan Normark, 1 iyul 2010 – 30 iyun 2015 Göran K. Hansson, 1 iyul 2015 – 31 dekabr 2021 Hans Ellegren, 1 yanvar 2022 - indiyə qədər Nəşrlər Akademiyanın əsərləri (Vetenskapsakademiens handlingar) 1739–1974-cü illər arasında onun əsas nəşri kimi dərc olunmuşdur. Paralel olaraq, digər əsas seriyalar da ortaya çıxmış və sonra dayandırılmışdır: İsveç Elmlər Akademiyasının Müzakirələrinin Xülasəsi (1844–1903) Akademiyanın Əsərlərinə Əlavə (1872–1902) Akademiyanın İllik Jurnalı (1903–1969) Akademiya fizika və kimya (1826), texnologiya (1827), botanika (1831) və zoologiya (1832) sahələrində illik hesabatlar nəşr etməyə başladı. Bu hesabatlar 1860-cı illərə qədər davam etdi və sonra tək Bihang seriyası ilə əvəz olundu (Bihang — Əsərlərə Əlavə mənasını verir). 1887-ci ildən etibarən bu seriya yenidən dörd bölməyə (afdelning) ayrıldı və 1903-cü ildə öz müstəqil elmi jurnalları — “Arkiv för…” (… üçün arxiv) adı altında nəşr olunmağa başladı. Bunlara aşağıdakılar daxil idi: Botanika üçün Arxiv (1903–1974) Kimya, Mineralogiya və Geologiya üçün Arxiv (1903–1949) Riyaziyyat, Astronomiya və Fizika üçün Arxiv (1903–1949) Zoologiya üçün Arxiv (1903–1974) Mövzuların daha da yenidən təşkili 1949 və 1974-cü illərdə baş vermişdir. Akademiyanın digər ləğv edilmiş jurnalları bunlardır: Süni İntellekt üzrə Elektron Əsərlər (1997–2001) Cari nəşrlər Ambio (1972–) Riyaziyyat Əsərləri (1882–) Riyaziyyat Arxivi (1949-bu ad altında; 1903–1949 illərdə fizika və astronomiyanı əhatə edirdi) Zoologiya Əsərləri (1920-) Akademiyanın üzvlərinin həyat və fəaliyyət tərcümeyi-halları (1869-), həyat və fəaliyyət tərcümeyi-halları Portret Matrisi (1971-), hazırkı üzvlərin portretləri Zoologiya Yazıları (1972-), Norveç Elmlər və Ədəbiyyat Akademiyası ilə birlikdə Tarix Akademiya 2 iyun 1739-cu ildə təbiətşünas Karl Linney, merkantilist Yonas Alströmer, mexanik mühəndis Marten Trivald, dövlət məmurları Sten Karl Bielke və Karl Vilhelm Kederhilm, həmçinin dövlət xadimi və yazıçı Anders Cohan von Höpken tərəfindən yaradılmışdır. Akademiyanın məqsədi praktik faydalı biliklərə diqqət yetirmək və akademiyanın kəşflərini geniş yaymaq üçün İsveç dilində nəşr etmək idi. Akademiya, 1719-cu ildə yaradılmış və Latın dilində nəşr olunan Uppsala Krallıq Elmlər Cəmiyyətindən fərqli olmaq üçün nəzərdə tutulmuşdu. İsveçin paytaxtında, ticarət fəaliyyətlərinə yaxın bir yerdə yerləşməsi də məqsədli idi (bu vaxt Uppsala kimi paytaxtda universitet yox idi). Akademiya Londondakı Kral Cəmiyyəti və Fransa Elmlər Akademiyası modellərinə uyğun qurulmuşdu, bəzi təsisçilər bu qurumlarla tanış idilər. Həmçinin bax Fransa Elmlər Akademiyası Leopoldin Alman Milli Elmlər Akademiyası London Kral Cəmiyyəti İsveç Kral Elmlər Akademiyasının üzvləri İstinadlar Xarici keçidlər kva.se/en/ — rəsmi saytı Royal Swedish Academy of Sciences video site